Lok Sabha Election: BJP की एक और LIST जारी, गौतम गंभीर यहां से लड़ेंगे चुनाव, मीनाक्षी लेखी नई दिल्ली से उम्मीदवार  
बीजेपी की एक और लिस्ट जारी
गौतम गंभीर को पूर्वी दिल्ली से टिकट
गंभीर का मुकाबला कांग्रेस के अरविंदर सिंह लवली से
BJP releases list of 2 candidates for Delhi; Gautam Gambhir to contest from East Delhi & Meenakashi Lekhi from New Delhi parliamentary constituencies. pic.twitter.com/BjRIcHgt06

बता दें कि बीते 22 मार्च को ही पूर्व क्रिकेटर गौतम गंभीर भारतीय जनता पार्टी में शामिल हुए थे. इस दौरान उन्होंने कहा था कि वे प्रधानमंत्री नरेंद्र मोदी से प्रभावित हुए हैं. 

Delhi: Former Cricketer Gautam Gambhir joins Bharatiya Janata Party(BJP) in the presence of Union Ministers Arun Jaitley and Ravi Shankar Prasad pic.twitter.com/EYmhfSSMy7

इससे पहले बीजेपी ने रविवार देर शाम चार उम्मीदवारों के नाम की घोषणा की थी. बीजेपी (BJP) ने चार मौजूदा सांसदों को टिकट दिया गया था. इनमें डॉ. हर्षवर्धन (Dr Harsh Vardhan), रमेश बिधूड़ी (Ramesh Bidhuri), मनोज तिवारी (Manoj Tiwari) और प्रवेश वर्मा (Pravesh Verma) को शामिल हैं. बता दें कि दिल्ली में 12 मई को चुनाव होने हैं. 
उधर, कांग्रेस ने भी दिल्ली की 6 सीटों पर उम्मीदवार उतारे हैं. कांग्रेस की ओर से जारी लिस्ट के मुताबिक चांदनी चौक से जेपी अग्रवाल, उत्तर पूर्वी दिल्ली से शीला दीक्षित (Sheila Dixit), पूर्वी दिल्ली से अरविंदर सिंह लवली, नई दिल्ली से अजय माकन (Ajay Makan), उत्तर पश्चिमी दिल्ली से राजेश लिलोठिया और पश्चिमी दिल्ली से महाबल मिश्रा को टिकट दिया गया है. कांग्रेस ने हालांकि दक्षिण दिल्ली सीट पर उम्मीदवार का ऐलान अभी नहीं किया.
1.5 करोड़ मतदाता पहली बार डालेंगे वोटलोकसभा चुनाव (Lok Sabha Election 2019) की तारीखों का ऐलान हो चुका है. इस बार कुल सात चरणों में चुनाव कराए जा रहे हैं. पहला चरण 11 अप्रैल को जबकि अंतिम चरण 19 मई को होगा. वोटों की गिनती 23 मई को होगी. इस बार भी ऐसे मतदाताओं की संख्‍या बड़ी है जो पहली बार वोट डालेंगे. मुख्य निर्वाचन आयुक्त सुनील अरोड़ा ने कहा कि इस बार लोकसभा चुनाव में मतदान करनेवालों की संख्या लगभग 90 करोड़ होगी. उन्होंने आगामी चुनाव को लोकतंत्र का सबसे बड़ा त्योहार बताया. उन्होंने कहा कि इस बार लगभग 10 लाख मतदान केंद्र होंगे, जो 2014 के आम चुनाव में रहे नौ लाख से अधिक है. कुल मतदाताओं में 1.50 करोड़ मतदाता 18-19 साल उम्र के होंगे. उन्होंने कहा, "निर्वाचन आयोग ने चुनाव के लिए एक बहुत ही व्यापक तैयारी की है."

इस बार कुल सात चरणों में होंगे मतदान.